Rīgas Franču licejs
Rīgas Franču licejs (franču: Lycée Français de Riga) ir Rīgas skola, kurā mācības notiek no 1. līdz 12. klasei. Tā ir vienīgā mācību iestāde Latvijā, kurā ir iespējams no pirmās klases padziļināti apgūt franču valodu. Uzsākt mācības Rīgas Franču licejā var arī no 7. vai 10. klases. 2019. gada Ata Kronvalda fonda Latvijas skolu reitingā Franču licejs ieņēma 3. vietu lielo skolu grupā.